Diari Oficial de la Generalitat Valenciana


Sumari del DOGV 4006, del 24-05-2001 (2001/4748)

RESOLUCIÓ de 15 de maig de 2001, de la Direcció General per als Recursos Humans, per la qual es convoca concurs de trasllats voluntari per a places de personal sanitari d'institucions sanitàries dependents de la Conselleria de Sanitat del grup B, ATS/DUI.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4006

Data del DOGV
:   24-05-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/4748


Data del document
:   15-05-2001

Organisme emissor
:   Conselleria de Sanitat

Tipus de document
:   Resolució

Correcció d'errades

 Descriptors 

:   * personal sanitari
    * concurs administratiu

RESOLUCIÓ de 15 de maig de 2001, de la Direcció General per als Recursos Humans, per la qual es convoca concurs de trasllats voluntari per a places de personal sanitari d'institucions sanitàries dependents de la Conselleria de Sanitat del grup B, ATS/DUI. [2001/X4748]
  
A l'empara del que disposa la Llei 30/1999, de 5 d'octubre, de Selecció i Provisió de Places de Personal Estatutari dels Serveis de Salut.
  
Fent ús de les competències delegades per l'article 3.n) de l'Ordre de 18 de febrer de 2000, de la Conselleria de Sanitat, per la qual es deleguen atribucions en matèria de contractació administrativa, gestió econòmica i gestió de personal, en diversos òrgans de la conselleria, resolc convocar concurs voluntari de trasllats per a cobrir 291 places de personal sanitari d'institucions sanitàries dependents de la Conselleria de Sanitat, del grup B, ATS/DUI. El nombre de places oferides, que segons l'acord assolit en la mesa sectorial de Sanitat de data 25 d'octubre de 2000 era originàriament de 275, ha sigut incrementat en 16 places més d'Atenció Primària, a causa de l'obligació d'oferir en el concurs de trasllats totes aquelles places ocupades mitjançant reingrés amb destinació provisional.
  
Bases de la convocatòria
  
1. Normes generals
  
1.1 Es convoquen per a proveir-les, per concurs de trasllats, 291 places vacants del personal estatutari sanitari del grup B, ATS/DUI, que s'especifiquen en l'annex I d'aquesta resolució. Es podran sol·licitar, per ordre de preferència, totes aquelles places que resulten d'interés per als concursants, sense perjudici del que dispose la base 2.4 de la present convocatòria.
  
1.2 Les places d'Atenció Especialitzada podran estar situades en un hospital o en un centre d'especialitats dependent del mateix hospital.
  
1.3 El concurs es regirà per les presents bases i pel que disposa la Llei 30/1999, de 5 d'octubre, de Selecció i Provisió de Places de Personal Estatutari dels Serveis de Salut.
  
2. Requisits que han de reunir els concursants
  
2.1 Podrà participar en aquest concurs de trasllats el personal estatutari fix amb nomenament en propietat en la categoria i, si és el cas, en l'especialitat a la qual es concursa, siga quin siga el servei de salut del qual depenga.
  
2.2 Els concursants hauran d'estar en alguna de les situacions administratives següents:
  
a) Servei actiu o amb reserva de plaça.
  
b) En situació distinta a la d'actiu i sense reserva de plaça.
  
2.3 A més dels anteriors, seran requisits per a ser admesos en el concurs:
  
a) El personal en actiu o amb reserva de plaça haurà d'haver pres possessió de la seua plaça actual o de la que té reservada almenys un any abans de la data en què finalitze el termini de presentació de sol·licituds per a participar en el present concurs.
  
b) El personal en situació distinta a la d'actiu i sense reserva de plaça ha de tenir els requisits necessaris per al seu reingrés al servei actiu l'últim dia del termini de presentació de sol·licituds.
  
2.4 Els concursants que hagueren obtingut el seu reingrés a una plaça amb caràcter provisional, estan obligats a participar en el present concurs de trasllats. En el supòsit que no hi obtinguen plaça, havent sol·licitat totes les convocades de la seua mateixa modalitat d'atenció primària o atenció especialitzada en la seua àrea de salut, podran optar per obtenir una nova destinació provisional o per passar a la situació d'excedència voluntària. No obstant això, aquests concursants en situació de reingrés provisional podran també sol·licitar, a més de les de la seua pròpia àrea de salut, qualsevol altra de les oferides i en l'ordre que estimen oportú.
  
Si no participa, o no ha resultat adjudicatari, sense haver sol·licitat totes les places convocades de la seua mateixa modalitat d'atenció primària o atenció especialitzada en la seua àrea de salut, ocasionarà ser declarat d'ofici en situació d'excedència voluntària, i haurà d'estar-hi almenys un any abans de poder sol·licitar un altre reingrés provisional o a l'efecte de la seua participació en un concurs de trasllats posterior.
  
2.5 Els requisits exigits per a participar en aquest concurs han de mantenir-se al llarg de tot el procés, és a dir, fins al moment de la presa de possessió en la plaça de nova adjudicació.
  
3. Sol·licituds
  
3.1 Cada concursant ha d'omplir la sol·licitud ajustant-se necessàriament al model publicat com a annex III. Igualment, han d'omplir el full de petició de plaça segons el model publicat com a annex IV, indicant per ordre de preferència les destinacions que sol·liciten.
  
3.2 Les sol·licituds dirigides al director general per als Recursos Humans i emplenades correctament, es podran presentar en les unitats de registre de les dependències administratives següents:
  
03195 Alacant: c/ Girona, núm. 26
  
03264 Alcoi: Av. País Valencià, núm. 33
  
12335 Castelló de la Plana: c/ Hort dels Soguers, núm. 12
  
46993 València: Gran Via de Ferran el Catòlic, núm. 74,
  
o mitjançant qualsevol de les formes previstes en la Llei de Règim Jurídic de les Administracions Públiques i del Procediment Administratiu Comú. Cal saber que tant en la instància com en el full de petició de places ha de figurar el segell de registre. L'original quedarà en poder de l'administració i una còpia serà per a les persones interessades com a justificant.
  
3.3 El termini de presentació de sol·licituds serà d'un mes comptador des de l'endemà de la publicació d'aquesta convocatòria en el Diari Oficial de la Generalitat Valenciana. Si l'últim dia del termini és inhàbil, s'entendrà prorrogat al primer dia hàbil següent.
  
3.4 Durant el termini de presentació de sol·licituds els concursants podran retirar-les o modificar-les mitjançant una altra instància, que anul·larà totalment les anteriors.
  
3.5 Una vegada acabat el termini de presentació de sol·licituds i fins a l'acabament del termini per a formular reclamacions contra la resolució provisional del concurs, els concursants podran desistir de la seua sol·licitud. Els concursants en situació de reingrés provisional que desistisquen de la seua participació en el concurs de trasllats seran declarats d'ofici en la situació d'excedència voluntària.
  
3.6 La consignació de dades falses en la instància, o en la documentació aportada pels aspirants, comportarà l'exclusió del concurs i/o la nul·litat de la plaça adjudicada, si és el cas, sense perjudici de les mesures legals que corresponga.
  
3.7 El domicili que figure en la instància es considera l'únic vàlid a l'efecte de notificacions i és responsabilitat exclusiva del concursant tant els errors en la consignació del domicili com la comunicació a la Direcció General per als Recursos Humans de qualsevol canvi del domicili.
  
4. Documentació
  
4.1 Juntament amb la sol·licitud, tots els concursants han d'aportar:
  
a) Fotocòpia del document nacional d'identitat.
  
b) Fotocòpia compulsada del nomenament per a l'exercici de plaça en propietat en la categoria a què es concursa.
  
c) Fotocòpia compulsada de qualsevol altre nomenament del qual es pretenguen fer valdre els serveis prestats segons el barem que figura en l'annex II a aquesta convocatòria.
  
d) Per a la valoració dels mèrits previstos en els apartats 1, 2 i 3 del barem: certificació original o còpia compulsada dels serveis prestats, amb expressió de la categoria, expedida pel gerent o director de gestió de la institució que corresponga.
  
e) Per a la valoració dels mèrits previstos en l'apartat 4 del barem: original o còpia compulsada de la certificació o diploma corresponent, d'acord amb el que estableix el punt 4 de l'annex II.
  
f) Per a la valoració dels mèrits previstos en l'apartat 5 del barem: original o còpia compulsada de la certificació o diploma expedit o homologat per la Junta Qualificadora de Coneixements de Valencià.
  
4.2 Els concursants que es troben en situació de servei actiu o amb reserva de plaça han d'aportar, a més de la documentació citada en l'apartat 4.1: fotocòpia compulsada del document en què figure la diligència de presa de possessió de l'última plaça exercida en propietat.
  
4.3 Els concursants en situació d'excedència han d'aportar, a més de la documentació citada en l'apartat 4.1:
  
- Fotocòpia compulsada de la resolució de la concessió de l'excedència.
  
- Fotocòpia del nomenament corresponent.
  
4.4 Els concursants en situació de reingrés al servei actiu amb caràcter provisional han d'aportar, a més de la documentació citada en l'apartat 4.1:
  
- Fotocòpia compulsada de la resolució de reingrés al servei actiu amb caràcter provisional.
  
4.5 El còmput de temps de serveis prestats a què es refereix el barem acabarà el dia de la publicació de la present convocatòria en el Diari Oficial de la Generalitat Valenciana.
  
4.6 La comissió de valoració, que només podrà valorar la documentació degudament acreditada i aportada en temps i forma, podrà requerir qualsevol aclariment. Quan el requeriment no siga atés no es valorarà el mèrit corresponent. La comissió de valoració podrà també sol·licitar als aspirants una còpia traduïda dels documents que al·leguen quan estiguen redactats en idiomes diferents als oficials de la Comunitat Valenciana.
  
4.7 Seran desestimats, sense cap més tràmit, els documents que continguen alguna esmena, ratllada o raspadura, sempre que no es troben salvats sota firma.
  
5. Evolució del concurs
  
5.1 Llista provisional d'admesos.
  
Acabat el termini de presentació d'instàncies, la comissió de valoració del concurs publicarà, en els taulers d'anuncis de la seu central de la Conselleria de Sanitat, una resolució que aprove la llista provisional d'aspirants admesos i exclosos, i consigne, si és el cas, la causa d'exclusió.
  
Els concursants disposaran d'un termini de deu dies hàbils a partir de l'endemà a la data de publicació de la resolució a l'efecte d'esmenar la falta o acompanyar la documentació preceptiva en cas que la sol·licitud d'admissió no reunira els requisits exigits en la convocatòria, d'acord amb el que estableix l'article 71 de la Llei de Règim Jurídic de les Administracions Públiques i del Procediment Administratiu Comú, segons la redacció modificada per la Llei 4/1999.
  
5.2 Llista definitiva d'admesos
  
Acabat el termini esmentat en la base anterior, vistes les al·legacions i esmenats els defectes si n'hi haguera, es publicarà la llista definitiva d'admesos i exclosos en la mateixa forma que la llista provisional.
  
Contra la resolució que aprove la llista definitiva es podrà interposar un recurs d'alçada en el termini d'un mes davant el director general per als Recursos Humans (articles 107 i 114 de la Llei de Règim Jurídic de les Administracions Públiques i del Procediment Administratiu Comú, segons la redacció modificada per la Llei 4/1999).
  
6. Comissió de valoració
  
La comissió de valoració és l'òrgan col·legiat que té com a missió l'avaluació dels mèrits del personal que concursa i en general l'execució de la present convocatòria, resol sobre l'adjudicació dels llocs convocats, d'acord amb el que disposa la convocatòria i altres normes d'aplicació. Les resolucions de la comissió de valoració vinculen ella mateixa i l'administració.
  
La comissió de valoració tindrà la consideració d'òrgan col·legiat de l'administració i, com a tal, estarà sotmesa a les normes contingudes en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció modificada per la Llei 4/1999. Els seus membres estaran sotmesos a les causes d'abstenció i recusació que preveu la llei esmentada i seran nomenats pel subsecretari per als Recursos de Sanitat, en virtut de la competència atribuïda per l'article 1.1.b) de l'Ordre de 18 de febrer de 2000, de la Conselleria de Sanitat, per la qual es deleguen atribucions en matèria de gestió de personal en diversos òrgans de la conselleria.
  
Els integrants de la comissió de valoració, el nombre dels quals serà de 6 membres, incloent el president i el secretari, han de ser personal fix de les administracions públiques que pertanya a un grup de titulació igual o superior a la requerida per als llocs de treball convocats i almenys la meitat més un dels seus membres haurà de tenir una titulació corresponent a la mateixa àrea de coneixements dels llocs convocats.
  
Formaran part d'aquesta comissió de valoració dos representants proposats per les organitzacions sindicals en els termes que es fixen en els pactes a què es refereix la Llei 9/1987, de 12 de juny, que hauran de reunir els requisits establits en el punt anterior.
  
7. Resolució del concurs
  
7.1 Les places seran adjudicades als concursants d'acord amb el barem de mèrits que figura com a annex II d'aquesta convocatòria.
  
7.2 Acabat el termini de presentació de sol·licituds, a la vista de les places sol·licitades pels concursants, així com dels mèrits que han acreditat, la comissió de valoració aprovarà la resolució provisional del concurs, que es farà pública en els taulers d'anuncis de la seu central de la Conselleria de Sanitat.
  
7.3 Les persones interessades disposaran del termini de quinze dies a comptar des de la publicació per a formular reclamacions contra la resolució provisional.
  
7.4 Les reclamacions formulades contra la resolució provisional seran rebutjades o admeses per mitjà de la resolució definitiva, que l'aprovarà l'autoritat convocant i es publicarà en el Diari Oficial de la Generalitat Valenciana.
  
7.5 La publicació de la resolució definitiva servirà de notificació a les persones interessades, i s'iniciarà des d'aquesta publicació els terminis establits per tal que els organismes afectats efectuen les actuacions administratives que pertoquen.
  
7.6 Les destinacions adjudicades seran irrenunciables, llevat que aquesta renúncia estiga motivada per l'obtenció de plaça en virtut de la resolució d'un procediment de mobilitat voluntària convocat per una altra administració pública d'acord amb el que estableix l'article 11.4 de la Llei 30/1999, de 5 d'octubre, de Selecció i Provisió de Places de Personal Estatutari dels Serveis de Salut.
  
7.7 Si en qualsevol moment del procés de concurs la comissió de valoració s'assabenta que algun dels aspirants no té la totalitat dels requisits exigits, haurà de requerir-li'n l'acreditació. Si no s'hagueren acreditat en el termini de deu dies hàbils següents a la notificació del requeriment, la comissió de valoració realitzarà una proposta d'exclusió de l'aspirant al director general per als Recursos Humans, el qual, amb les verificacions prèvies, dictarà una resolució motivada que excloga l'aspirant del concurs. Aquesta resolució es podrà impugnar en la forma establida en la base 10.
  
8. Presa de possessió
  
8.1 Els concursants que obtinguen plaça han de cessar en la que, si és el cas, ocupen, dins dels tres dies hàbils següents a aquell en què es publique la resolució definitiva.
  
8.2 La presa de possessió de la nova plaça haurà d'efectuar-se dins dels tres dies següents al del cessament, si les places són de la mateixa localitat; en el termini de quinze dies, si són de distinta localitat, i en la mateixa àrea de salut o en el termini d'un mes, si pertanyen a distinta localitat i àrea de salut.
  
8.3 En el cas que l'adjudicació de plaça comporte el reingrés al servei actiu, el termini de presa de possessió serà d'un mes, comptador des de la publicació de la resolució definitiva del concurs.
  
8.4 El termini de possessió s'iniciarà quan acabe el permís o llicència que, si és el cas, li haja sigut concedit a la persona interessada, llevat que per causes justificades s'acorde la suspensió del permís o llicència.
  
8.5 Excepte quan la resolució del concurs implique el reingrés al servei actiu, el termini de presa de possessió i, si és el cas, la seua pròrroga, tindrà la consideració de servei actiu, i es percebran els havers corresponents amb càrrec a la plaça de destinació.
  
8.6 En virtut del que disposa l'article 11.4 de la Llei 30/1999, de 5 d'octubre, de Selecció i Provisió de Places de Personal Estatutari dels Serveis de Salut, s'entendrà que sol·licita l'excedència voluntària per interés particular com a personal sanitari, i serà declarat en tal situació el qui no s'incorpore a la destinació obtinguda com a conseqüència de la resolució del concurs de trasllats dins dels terminis establits o de les seues pròrrogues que legalment o reglamentàriament pertoquen. No obstant això, si hi ha causes prou justificades, així apreciades amb l'audiència prèvia de la persona interessada, podrà deixar-se sense efecte aquesta situació. En tal cas, la persona interessada haurà d'incorporar-se a la nova destinació tan prompte com desapareguen les causes que en el seu moment ho van impedir.
  
8.7 Els concursants que no obtinguen plaça en aquest concurs es mantindran en la situació i destinació que tinguen, amb excepció dels reingressats provisionals que, sempre que hagen sol·licitat totes les places convocades de la seua mateixa modalitat en la seua àrea de salut, podran optar per obtenir una nova destinació provisional en alguna de les places que resulten vacants com a conseqüència de la resolució del concurs, o per passar a la situació d'excedència voluntària.
  
9. Publicitat
  
Llevat dels casos en què expressament es determine el contrari, les publicacions de les diferents actuacions relatives a la convocatòria es faran en el tauler d'anuncis de la seu central de la Conselleria de Sanitat, i els terminis corresponents comptaran a partir de la data de la diligència d'exposició en l'esmentat tauler d'anuncis de l'acte en qüestió. No obstant això, i als efectes exclusius d'informació als concursants, es remetran còpies de les publicacions a les direccions territorials de la Conselleria de Sanitat a Alacant, Castelló de la Plana, València i a la Gerència d'Alcoi. La comissió de valoració podrà determinar la conveniència d'utilitzar altres mitjans a l'efecte exclusiu d'informació.
  
10. Recursos
  
La present convocatòria, les seues bases i tots els actes administratius que dicte el director general per als Recursos Humans per dur-la a terme, podran ser impugnats per les persones interessades mitjançant la interposició del recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de la publicació de l'acte recorregut, d'acord amb el que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció modificada per la Llei 4/1999, així com els articles 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, i potestativament podran interposar el recurs de reposició, en el termini d'un mes, d'acord amb els articles 116 i 117 de la referida Llei 30/1992, segons la redacció modificada per la Llei 4/1999.
  
Tot això sense perjudici que s'utilitze qualsevol altre recurs que per al seu dret estime convenient.
  
València, 15 de maig de 2001.- El director general per als Recursos Humans: José Cano Pascual.
  
ANNEX I
  
Places
  
Concurs de trasllats d'ATS/DUI
  
Centre Localitat Núm.places
  
Centre de Transfusions València València 1
  
Centre de Salut Alcalà de Xivert Alcalà de Xivert 1
  
Consultori Auxiliar de Peñíscola Peñíscola 1
  
Hospital de Vinaròs Vinaròs 6
  
Centre de Salut Barranquet Castelló de la Plana 2
  
Centre de Salut Pintor Sorolla Castelló de la Plana 1
  
Centre de Salut Rafalafena Castelló de la Plana 1
  
Centre de Salut Sant Agustí Castelló de la Plana 4
  
Consultori 9 d'octubre Castelló de la Plana 1
  
Consultori Castàlia Castelló de la Plana 1
  
Consultori Plaça de la Constitució Castelló de la Plana 1
  
Hospital General de Castelló Castelló de la Plana 7
  
Hospital la Magdalena Castelló de la Plana 1
  
Ut. Planif. Famil. Àrea 02 Castelló-1 Castelló de la Plana 1
  
Ut. Planif. Famil. Àrea 02 Castelló-2 Castelló de la Plana 1
  
Unitat Docent - Castelló Castelló de la Plana 1
  
Ut. S. Mental Àrea 02 la Vall d'Uixó La Vall d'Uixó 1
  
Centre de Salut Nules Nules 1
  
Centre de Salut Vila-real I Vila-real 1
  
Hospital de la Plana Vila-real 6
  
Ut. Planif. Famil. Àrea 02 Vila-real Vila-real 1
  
Centre de Salut Puçol Puçol 2
  
Centre de Salut el Port de Sagunt Sagunt 1
  
Centre de Salut Sagunt Sagunt 4
  
Hospital de Sagunt Sagunt 1
  
Centre de Salut Segorbe Segorbe 1
  
Centre de Salut Foios Foios 1
  
Centre de Salut Massamagrell Massamagrell 3
  
Centre de Salut Meliana Meliana 1
  
Centre de Salut Benimaclet València 3
  
Centre de Salut Malva-rosa València 1
  
Centre de Salut Natzaret València 1
  
Centre de Salut República Argentina València 1
  
Centre de Salut Serreria I València 3
  
Centre de Salut Trafalgar València 3
  
Consultori Xile València 1
  
Consultori Vicente Brull València 1
  
Hospital Clínic Universitari València 15
  
Centre de Salut Ademús Ademuz 1
  
Centre de Salut Benaguasil Benaguasil 1
  
Centre de Salut Bétera Bétera 3
  
Centre de Salut Burjassot Burjassot 1
  
Centre de Salut Godella Godella 1
  
C. de Salut la Pobla de Vallbona la Pobla de Vallbona 2
  
Centre de Salut Llíria Llíria 1
  
Centre de Salut Montcada Moncada 1
  
Centre de Salut Paterna Paterna 1
  
Centre de Salut Riba-roja de Túria Riba-roja de Túria 1
  
Centre de Salut Benimàmet València 1
  
Hospital Arnau de Vilanova València 5
  
C. de Salut Villar del Arzobispo Villar del Arzobispo 1
  
Centre de Salut Cheste Cheste 1
  
Centre de Salut Chiva Chiva 1
  
Centre de Salut Mislata Mislata 1
  
Centre de Salut Economista Gay València 1
  
Centre de Salut Marco Merenciano València 1
  
Centre de Salut Salvador Allende València 1
  
Centre de Salut Trinitat València 1
  
Consultori Auxiliar de Tendetes València 1
  
Consultori Benicalap València 1
  
Consultori Bilbao València 1
  
Hospital Universitari la Fe València 21
  
Hospital de Requena Requena 2
  
Centre d'Especialitats José M. Sancho Aldaia 1
  
Centre de Salut Aldaia Aldaia 1
  
C. Especialitats Francisco Cortina Torrent 2
  
Centre d'Especialitats José M. Haro València 1
  
Centre de Salut Pintor Stolz València 2
  
Consultori Gil y Morte València 4
  
Consultori Pere Bonfill València 3
  
Centre de Salut Xirivella Xirivella 2
  
Centre de Salut Alfafar Alfafar 1
  
Centre de Salut Catarroja Catarroja 1
  
Centre de Salut Silla Silla 2
  
Centre d'Especialitats Montolivet València 1
  
Centre de Salut Font de Sant Lluís València 2
  
Centre de Salut Enginyer J. Benlloch València 3
  
Centre de Salut Plaça Segòvia València 1
  
Centre de Salut Russafa València 5
  
Centre de Salut Sant Marcel·lí València 4
  
Consultori Luis Oliag València 1
  
Consultori Vicente Clavell València 1
  
Hospital Doctor Peset València 13
  
Ut. Planif. Famil. Àrea 09 València-1 València 1
  
Centre de Salut Almussafes Almussafes 1
  
Centre d'Especialitats Alzira Alzira 1
  
Centre de Salut Alzira Alzira 2
  
Centre de Salut Cullera Cullera 2
  
Hospital Francesc de Borja Gandia 4
  
Centre de Salut Benissa Benissa 1
  
Hospital Comarcal Marina Alta Dénia 4
  
Unitat Planif. Famil. Àrea 12 Dénia Dénia 1
  
Centre de Salut Ondara Ondara 1
  
Centre de Salut Pedreguer Pedreguer 1
  
C. de Salut l'Alcúdia de Crespins l'Alcúdia de Crespins 1
  
Centre de Salut Xàtiva Xàtiva 1
  
Hospital Lluís Alcanyís Xàtiva 2
  
Unitat Salut Mental Àrea 13 Xàtiva-1 Xàtiva 1
  
Centre Especialitats Alcoi Alcoi 1
  
Centre de Salut la Bassa Alcoi 1
  
Centre de Salut la Fàbrica Alcoi 2
  
Hospital Mare de Déu dels Lliris Alcoi 1
  
Unitat Planif. Famil. Àrea 14 Alcoi Alcoi 1
  
Centre de Salut Cocentaina Cocentaina 1
  
Centre de Salut Altea Altea 2
  
Centre de Salut Benidorm Benidorm 1
  
Hospital Comarcal de la Vila Joiosa la Vila Joiosa 3
  
Centre de Salut Hospital Provincial Alacant 3
  
Centre de Salut Santa Faç Alacant 2
  
Consultori Portugal Alacant 2
  
Centre de Salut el Campello el Campello 2
  
Centre de Salut Xixona Xixona 2
  
Centre de Salut Mutxamel Mutxamel 1
  
Hospital Clínic Sant Joan Sant Joan d'Alacant 3
  
Hospital General d'Elda Elda 2
  
Centre de Salut Novelda Novelda 2
  
Centre de Salut Villena II Villena 1
  
Centre d'Especialitats el Baver Alacant 1
  
Centre de Salut el Baver Alacant 2
  
Centre de Salut Ciutat Jardí Alacant 1
  
Centre de Salut Florida Alacant 2
  
Centre de Salut els Àngels Alacant 7
  
Consultori General Espartero Alacant 3
  
Consultori Poeta Zorrilla Alacant 1
  
Hospital General de Alacant Alacant 10
  
Centre de Salut Monforte del Cid Monforte del Cid 1
  
C. de Salut Sant Vicent del Raspeig Sant Vicent del Raspeig 2
  
Centre d'Especialitats Elx Elx 1
  
Centre de Salut Altabix Elx 1
  
Centre de Salut Carrús Oest Elx 1
  
Consultori Antonio Antón Román Elx 1
  
Hospital General de Elx Elx 2
  
Unitat Salut Mental Àrea 20 Almoradí Almoradí 1
  
Centre de Salut Bigastro Bigastro 1
  
Consultori Auxiliar de Cox Cox 1
  
Centre de Salut Dolores Dolores 1
  
Centre de Salut Orihuela Orihuela 1
  
Hospital Vega Baixa Orihuela 3
  
Centre de Salut Torrevieja Torrevieja 1
  
Unitat Salut Mental Àrea 20 Torrevieja Torrevieja 1
  
Total: 291
  
ANNEX II
  
Barem de mèrits
  
1. Valoració del treball fet (50 punts màxim)
  
1.a) Per cada mes complet de treball en institucions sanitàries de la Seguretat Social, en lloc de la mateixa categoria i, si és el cas, especialitat mèdica, al qual s'opta: 0,20 punts.
  
1.b) Per cada mes complet de treball en institucions sanitàries de la Seguretat Social, en lloc de distinta categoria o, si és el cas, especialitat mèdica, al qual s'opta: 0,10 punts.
  
1.c) Per cada mes complet de treball en qualsevol administració pública no valorat en els epígrafs anteriors: 0,05 punts.
  
2. Valoració del temps de pertinença en propietat a la categoria en què es concursa (20 punts màxim)
  
- Per cada any complet amb plaça en propietat en la categoria i, si és el cas, especialitat en la qual es concursa: 1 punt.
  
3. Valoració de la permanència en la plaça (10 punts màxim)
  
- Permanència, amb plaça en propietat o en situació de reingrés provisional, en el centre i en la categoria des de la qual es concursa:
  
- Durant 5 anys complets: 4 punts.
  
- Per cada any complet addicional: 1 punt.
  
4. Cursos de formació (15 punts màxim)
  
- Cursos realitzats: 0,02 punts per hora.
  
Únicament seran valorats els cursos que tinguen relació amb la categoria en la qual es concursa i que hagueren sigut impartits per centres acreditats o reconeguts per a la docència i compten amb el reconeixement de l'organisme competent en matèria d'educació o sanitat de l'administració pública corresponent.
  
5. Coneixements de valencià (5 punts màxim)
  
El coneixement de valencià es valorarà d'acord amb la possessió del certificat corresponent expedit o homologat per la Junta Qualificadora de Coneixements de Valencià:
  
- Certificat de coneixements orals: 1 punt.
  
- Certificat de grau elemental: 2,5 punts.
  
- Certificat de grau mitjà: 3,5 punts.
  
- Certificat de grau superior: 5 punts.
  
Únicament es valorarà el certificat de major grau de coneixement.
  
Criteris d'interpretació del barem:
  
a) En cas d'igualtat en la puntuació total, es resoldrà a favor de l'aspirant amb major puntuació en l'apartat 1 del barem.
  
b) Si persisteix la igualtat, se seguirà la mateixa pauta respecte als apartats 2, 3, 4 i 5 si és necessari i en aquest mateix ordre.
  
c) Si la igualtat es mantinguera, s'adjudicarà la plaça a l'aspirant de major edat.
  
d) A l'efecte del còmput del temps en el punt 1 i 3 d'aquest barem, s'inclou la situació d'excedència per atenció de fills, l'excedència per raó del servei militar i la situació d'excedència per atenció d'altres familiars emparada per la Llei 39/1999 per a promoure la conciliació de la vida familiar i laboral de les persones treballadores.
  
e) A l'efecte del còmput del temps en el punt 2 del barem, s'inclouen les situacions administratives que comporten la reserva de la plaça i la situació d'excedència per atenció de fills.
  
f) Els cursos d'informàtica i els relacionats amb la prevenció de riscos laborals es puntuaran en totes les categories.